[{"text_idx": "#000003", "text": "O\u2019r diwedd gall ymwelwyr a\u0302 Sain Ffagan, Amgueddfa\u2019r Flwyddyn y Gronfa Gelf 2019, weld y gwaith o ail-adeiladu un o dafarndai Fictoraidd mwyaf adnabyddus Caerdydd \u2013 Gwesty\u2019r Vulcan. Y bwriad yw cwblhau\u2019r gwaith dros y tair blynedd nesaf."}, {"text_idx": "#000004", "text": "Ar hyn o bryd mae\u2019r ti\u0302m adeiladau hanesyddol yn gweithio ar seler a waliau allanol yr adeilad."}, {"text_idx": "#000005", "text": "Adeiladwyd y Vulcan ar Adam Street yng Nghaerdydd ym 1853, yng nghalon cymuned Wyddelig \u2018New Town\u2019. Dros ei hanes hir bu\u2019n dyst i newidiadau mawr yng Nghaerdydd wrth i\u2019r ddinas dyfu\u2019n rym diwydiannol ac yn brifddinas. Wedi i\u2019r dafarn gau ei drysau am y tro olaf yn 2012, cafodd yr adeilad enwog ei ddymchwel fesul bricsen a\u2019i symud i Sain Ffagan."}, {"text_idx": "#000006", "text": "Dros yr wyth mlynedd diwethaf mae Sain Ffagan wedi cwblhau project ailddatblygu gwerth \u00a330 miliwn a dod yn Amgueddfa Hanes Genedlaethol i Gymru. Rydym wedi agor orielau a gweithdai newydd a gweddnewid profiad yr ymwelydd wrth agor adeiladau fel Bryn Eryr a Llys Llywelyn. Gyda\u2019r gwaith ailddatblygu ar ben, mae\u2019r ti\u0302m adeiladau hanesyddol wedi troi at ail-adeiladu Gwesty\u2019r Vulcan ar y safle."}, {"text_idx": "#000007", "text": "Derbyniodd y project gefnogaeth ariannol gan Ymddiriedolaeth Elusennol Simon Gibson ac Ymddiriedolaeth Swire tuag at y gwaith adeiladu, hyfforddiant a\u2019r elfennau cyfranogol."}, {"text_idx": "#000008", "text": "Fel elusen gofrestredig, bydd Amgueddfa Cymru yn chwilio am gefnogaeth bellach i gwblhau\u2019r project. I gyfrannu ewch i [insert web link]."}, {"text_idx": "#000010", "text": "\u2018Mae\u2019n wych gweld y gwaith adeiladu yn dechrau ar y Vulcan. Bydd y dafarn yn ychwanegiad unigryw i gasgliad yr Amgueddfa o adeiladau hanesyddol. Mae\u2019n rhan bwysig o dreftadaeth Caerdydd ac yn gyfle i ni adrodd peth o hanes cyfoethog yr ardal.\u2019"}, {"text_idx": "#000012", "text": "Mae ein curaduron wedi bod wrthi\u2019n barod yn casglu hanesion llafar gan gyn-berchnogion a chwsmeriaid y dafarn yn Adamsdown, gan gofnodi a ffilmio eu hatgofion."}, {"text_idx": "#000014", "text": "Gall ymwelwyr glywed y diweddaraf am ddatblygiad y Vulcan ar ein gwefan a drwy ddilyn @stfagans_museum."}, {"text_idx": "#000015", "text": "Mae Amgueddfa Cymru yn deulu o saith amgueddfa a chanolfan gasgliadau, sydd am ddim i\u2019r cyhoedd diolch i gefnogaeth Llywodraeth Cymru. Gyda\u2019n gilydd, rydyn ni\u2019n gartref i gasgliadau celf, hanes, treftadaeth a gwyddoniaeth y genedl, fydd yn parhau i dyfu er mwyn i genedlaethau heddiw ac yfory eu mwynhau."}, {"text_idx": "#000017", "text": "Fel elusen gofrestredig, rydyn ni\u2019n gwerthfawrogi pob cefnogaeth. Cefnogir y rhaglen ddigwyddiadau ac arddangosfeydd gan chwaraewyr y People\u2019s Postcode Lottery."}, {"text_idx": "#000022", "text": "Cofrestrwch ar gyfer E-Gylchlythyr Croeso Caerdydd heddiw i gael newyddion cyffrous, cynigion arbennig, y cynnwys diweddaraf a mwy gan "}]